Diari Oficial de la Generalitat Valenciana


Sumari del DOGV 7188, del 09-01-2014 (2013/12672)

Notificació de la sentència dictada en el procediment de guarda i custòdia número 960/2013.
-------------------------------------------------------------------------------------------

### Dades del document

Número de DOGV
:   7188

Data del DOGV
:   09-01-2014

Secció del DOGV
:   IV. ADMINISTRACIÓ DE JUSTÍCIA

Número del document
:   2013/12779


Organisme emissor
:   Jutjat de Primera Instància Número 8 de València

Tipus de document
:   Edicte

Notificació de la sentència dictada en el procediment de guarda i custòdia número 960/2013. [2013/12957]  
Família, guarda, custòdia al fill menor no matrimoni no consensuat número 000960/2013.  
Rafael Roselló Sobrevela, secretari del Jutjat de Primera Instància número 8 de València.  
Juí: família, guarda, custòdia al fill menor no matrimoni no consensuat número 000960/2013.  
Part demandant: Mónica Cecilia Landeta Ipiales.  
Part demandada: Fredi Marcelo Giménez Sacapi.  
Sobre: guarda, custòdia o aliments de fills menors no matrimonials no consensuats.  
En el juí a què es fa referència s'ha dictat la resolució la dispositiva de la qual, literalment, diu:  
«Dispositiva  
Ordene les mesures següents en benefici de la menor M. M. J. L.:  
  
1. Atribució de la guarda i custòdia de la filla menor a la mare, i l'exercici de la pàtria potestat és compartida pels dos progenitors.  
  
La pàtria potestat compartida implica que cada progenitor ha de mantindre informat el contrari sobre l'evolució escolar, social i sanitària de la filla, sempre que el progenitor no la puga obtindre per si mateix, i els professionals que s'ocupen dels menors estan obligats a subministrar, tant al pare com a la mare, qualsevol informació que els sol·liciten sobre el seu fill, ja que els dos són titulars de la pàtria potestat. Així mateix, s'haurà de sol·licitar el consentiment de l'altre progenitor (que s'entendrà atorgat si no s'oposa en els deu dies naturals següents a la notificació fefaent) o tindre autorització judicial prèvia per als canvis de residència que, per la distància, impedisquen o dificulten el règim de visites, per als canvis de col·legi, orientació educativa, religiosa o laica, tractaments mèdics o psicològics transcendents, sobretot de cirurgia estètica, i, en general, qualsevol alteració que afecte de manera important la vida dels menors.  
  
2. Quant a les visites, el pare disfrutarà de la companyia de la seua filla en caps de setmana alterns, des del divendres a les 18.00 hores, en què l'arreplegarà en el domicili matern, fins a les 20.00 hores del diumenge, en què la restituirà en el domicili matern.  
Les vacacions escolars de la menor de Nadal, Falles, Setmana Santa i estiu, es distribuiran per mitat i l'elecció del període es deixarà a l'acord mutu de les parts, i si no hi ha acord la mare triarà els anys parells i el pare els imparells, o a falta d'això el que prudencialment es fixe depenent de la disponibilitat i interés del pare.  
  
Els anomenats ponts o caps de setmana llargs es disfrutaran pel progenitor al qual corresponga la companyia del menor en eixe cap de setmana.  
La menor passarà el Dia del Pare amb el pare, i el Dia de la Mare amb la mare, i tot això amb independència del progenitor al qual corresponga en eixe dia la companyia de la menor.  
3. S'assenyala la quantitat de 250 euros en concepte d'aliments en favor de la menor, actualitzables anualment d'acord amb les variacions de l'IPC, quantitat que el progenitor no custodi haurà d'ingressar durant els cinc primers dies de cada mes en el compte corrent que a este efecte designe la part contrària. A més, els gastos extraordinaris s'abonaran per les dos parts per mitat, i, s'aclarix, per endavant, que entre estos no s'inclouen els gastos de matrícula escolar, llibres i material escolar o roba, ja que tenen la consideració de gastos ordinaris, d'acord amb la definició jurídica d'aliments establida en l'article 142 del Codi Civil, segons el qual a més d'entendre's per aliments allò imprescindible per al manteniment, habitació, vestit i assistència medica de l'alimentat, i s'hi inclouen també l'educació i la instrucció de l'alimentat. Quant a les activitats extraescolars o d'oci, de caràcter no necessari o no recomanades com a reforç pel col·legi o per prescripció o consell mèdic o psicològic, només s'hauran d'assumir al 50 per cent les que es realitzen per acord comú entre els progenitors, i en cas contrari aquell que haja decidit la realització de la activitat mencionada n'assumirà el pagament. En tot cas, els gastos extraordinaris que no tinguen caràcter urgent hauran de ser consentits pels dos progenitors, i s'entendrà que el contrari consent la realització del gasto quan, una vegada notificada la intenció de realitzar-lo i el seu import, amb els documents corresponents, per qualsevol mitjà fefaent, deixara transcórrer el termini de deu dies sense mostrar-hi oposició. En cas de discrepància entre les parts sobre la procedència del gasto, s'haurà de sotmetre a la decisió judicial. Només els de caràcter urgent i necessari es poden realitzar sense el consentiment o l'autorització judicial previs.  
  
No s'observen motius per a imposar les costes processals a cap dels litigants.  
Esta és la meua sentència, que, de conformitat amb el que establixen els articles 265 i 266 de la Llei Orgànica del Poder Judicial, s'ha d'anotar en el llibre corresponent, i s'ha de portar una testimoniança d'esta a les actuacions originals, i que es notificarà a les parts, i se'ls farà saber que en contra es podrà interposar en este Jutjat un recurs d'apel·lació, dins dels cinc dies següents a la notificació, després de la constitució prèvia del depòsit de 50 euros en el compte de depòsits i consignacions d'este Jutjat en l'entitat Banesto (disposició addicional quinze de la LO 1/2009), que pronuncie, mane i firme.»  
Atés que es desconeix el domicili o la residència actuals de la part demandada, per la Resolució de 18 de desembre de 2013, de conformitat amb el que establixen els articles 156.4 i 164 de la Llei 1/2000, d'Enjudiciament Civil, ordene la publicació d'este edicte en el tauler d'anuncis del Jutjat i en el Diari Oficial de la Comunitat Valenciana per a dur a efecte la diligència de notificació de la sentència a Fredi Marcelo Giménez Sacapi.  
  
València, 19 de desembre de 2013.- El secretari judicial: Rafael Roselló Sobrevela.